سی ٹی سِکین

سی ٹی سِکین  یا کَمپیوٗٹِڑ ٹوموٗگرٛافی چھُ اَکھ طِبی ٹیسٹ یُس طِبی شُعبَس مَنٛز ضروٗرَتھ لَگان چھُ۔ اَمہِ سٟتؠ چھِ اِنسان سٕنٛد اۆنٛدروٗنی تَصویٖر بَنٲیتھ ہیٚکان۔
یہِ ٹیسٹ چھُ سی ٹی سِکین مشیٖن پؠٹھ کَرنہٕ یِوان۔ یہِ ٹیسٹ چھُ اَکھ ریڑیوگرٛافَر یا ریڑیالجی مٲہِر کَران۔ اَمہِ سٟتؠ چھِ ڈاکٹر صٔحیٖح تَشخیٖص ہیٚکان کٔرِتھ۔ 

سی ٹی سکینر چھُ جسمس اندر مُختلِف ٹشوو ذریعہٕ اؠکسرے کم گژھنچ پیمٲئش وُچھنہٕ خٲطرٕ اَکھ گردش کرن وٲل اؠکسرے ٹیوب تہٕ گینٹری مَنٛز تھاونہٕ آمٔتؠ ڈٹیکٹرن ہنٛد اِستِمال کران۔ مختلف زاویو پؠٹھ ننہٕ ین وألؠ متعدد اؠکسرے پیمائشہٕ پتہٕ چھ کمپیوٹرس پؠٹھ ٹوموگرافک تعمیر نو الگورتھمک اِستِمال کٔرِتھ ٹومگرافکس (کراس سیکشنل امیجز) تیار کرنہٕ خٲطرٕ عمل یوان کرنہٕ۔ سی ٹی سکینک اِستِمال ہیٚکو دھاتی امپلانٹس یا پیس میکر وٲلؠ مریضن مَنٛز کٔرِتھ یمن خٲطرٕ مقناطیسی تَصویٖر سٲزی (ایم آر آی) چھ مضر۔
1970 کہِ دہٲیی مَنٛز ایمچ ترقی پتہٕ ، سی ٹی سکیننگ چھ اَکھ اَہَم امیجنگ تکنیک ثٲبت گوٚمُت۔ ییٚلہ زن سی ٹی چھ طبی تشخیص مَنٛز ساروٕے کھوتہٕ زیٛادٕ نمایاں طورس پؠٹھ اِستِمال گژھان ، یہٕ ہیکہ غٲر زندٕہ اشیاء ہنز تصویر بناونہٕ خٲطرٕ تہٕ اِستِمال گژھتھ۔   فزیولوجی یا میڈیسنک نوبل انعام آو مُشتَرکہٕ طورس پؠٹھ جۆنوٗبی افریقی - امریکی طبیعیات دان ایلن میکلوڈ کورمیک تہٕ برطانوی الیکٹریکل انجینئر گوڈفری ہونسفیلڈس " کمپیوٹر کہ مدد سٟتؠ چھ ٹومگرافی ہٕنٛز ترقی خٲطرٕ دنہٕ۔

 قسٕم 
تصویر حٲصل کرنہٕ تہٕ طریقہٕ کار کس بنیادس پؠٹھ چھ بازرن مَنٛز مختلف قٕسمٕک سکینر دٔستیاب۔ سی ٹی سِکینَس چھِ واریاہ قسم یِمو مَنٛز کینٛہہ چھِ بۄنہٕ کَن۔
سیکوینشل سی ٹی
سیکوینشل سی ٹی یَتھ سٹیپ اینڈ شوٗٹ سی ٹی تہ ونان چھِ، چھ سکیننگک  ہُنٛداکھ طریقہٕ یَتھ مَنٛز سی ٹی ٹیبل چھ سٹیپ وائز گژھان۔ ٹیبل چھ کنہ خاص جایہ بڑان تہٕ پتہٕ چھ رکان ییٚمہ پتہٕ اؠکسرے ٹیوب گردش تہٕ اَکھ سلایِس حٲصل چھ گژھان۔ پتہٕ چھ ٹیبلس مَنٛز بیٚیہ اضافہٕ گژھان تہٕ بیٚیہ اَکھ سلایِس چھ یوان ننہٕ۔ ٹیبلس چھ سلایِس ننس دوران رکان۔ اَمہِ کِس  نٔتیٖجس مَنٛز چھ سکیننگ ہنٛد وَقٕت بڑان۔

ڈیوَل سورُس سی ٹی

ڈیوَل سورُس سی ٹی چھُ سی ٹی سِکینَرُک اَکھ قسٕم یَتھ مَنٛز زٕ اؠکسرے ٹیٖوب اِستِمال گَژھان چھِ۔ اَتھ مَنٛز چھِ زٕ اؠکسرے ٹیٖوب تہٕ زٕ ڈِٹَکٹر مولوٗماتھ حٲصِل کَران.

 سُپایرَل سی ٹی 
سُپایرَل سی ٹی یا ہیلِکَل سی ٹی چھُ سی ٹی یُک اَکھ قسٕم یَتھ مَنٛز اؠکسرے ٹیوب چھُ 360° چَکر کَران جیٖزَس أندؠ أندؠ۔ یہِ قسٕم چھُ زیٛادٕ اِستِمال گَژھان۔ اَتھ مَنٛز چھُ تَصویٖر حٲصِل کَرنَو واریاہ کَم وَقٕت لَگان.

 اِلؠکٹرٛان بیٖم ٹوموٗگرٛافی 

اِلؠکٹرٛان بیٖم ٹوموگرافی چھُ سی ٹی سِکینُک اَکھ قسٕم یَتھ مَنٛز اَکھ بۄڈ اؠکسرے ٹیٖوب اِستِمال چھُ گَژھان، اَتھ مَنٛز چھِ اؠکسرے کیٹھوڈ پؠٹھ نیران تہٕ یہنز رَفتار چھِ یِوان بَڈاونہٕ اَمہِ پَتہٕ چھِ یِم موڈنہٕ یِوان 210° ٹَنگسٹن اینوڈَس پؠٹھ۔ ییتہِ اؠکسرے نیران چھِ تہٕ اِنسان سٔنز اۆنٛدروٗنی تانَن مٔنٛز نییرتھ ڈِٹَکٹرَن مَنٛز مَحفوٗظ چھِ یِوان کَرنہٕ۔ ڈِٹَکٹرَن چھِ پَتہٕ یہِ مَعلوٗمات کَمپیوٗٹَرس مَنٛز سوزان تہٕ تتہِ چھِ اَتھ طِبی تَصویٖر بَناونہٕ یِوان۔
یہِ قسٕم چھُ واریاہ کَم دٕستِیاب تِکیٛازٕ یہِ چھُ واریاہ قٲمتی۔

پی ای ٹی سی ٹی
ازٹران ایمیشن ٹوموگرافی - کمپیوٹڈ ٹوموگرافی چھ اَکھ ہایبرڈ سی ٹی  یَس أکس گینٹری مَنٛز پازٹران  ایمیشن ٹوموگرافی (پی ای ٹی) سکینر تہٕ ایکسرے کمپیوٹڈ ٹوماگرافی چھ یکجا آسان (سی ٹی)  تاکہ اکسی سکینس مَنٛز دۄشوٕنی آلاتو سٟتؠ ترتیب وار تصویر حٲصل کٔٔرِتھ، یِم اکس سپر پوزڈ (کو-رجسٹرڈ) تصویرس مَنٛز ملاونہٕ چھِ یوان۔ یَتھ  یَتھ پٲٹھؠ، پی ای ٹی کہ ذریعہٕ حٲصل کرنہٕ آمژ فنکشنل امیجنگ، یُس جسمس مَنٛز میٹابولک یا بایو کیمیکل سرگرمی ہنٛز مقٲمی تقسیم ہنٛز نمائندگی چھُ کران، سی ٹی سکیننگ کہ ذریعہٕ حٲصل کرنہٕ آمژ جسمانی امیجنگ سٟتؠ ہیکو زیٛادٕ واضح طور پٲنٹھ مُنسلِک کٔرِتھ۔

پی ای ٹی-سی ٹی چھُ مُعٲینہٕ تَحَت أکِس اعضاہٕچ جسمٲنی تہٕ عملی دۄشوٕے تَفصیٖل دِوان تہٕ یہِ چھُ مُختٔلِف قٕسمٕک کینسرَن ہُنٛد پتہ لگاونس مَنٛز مددگار

 طِبی اِستِمال 
1970 مَنٛز سی ٹی سکین کہِ ایجاد پَتہٕ چھُ سی ٹی واریاہ کار آمَد مَشیٖن بَنیٲمٔژ۔ سی ٹی چھُ طِبی تَصویٖر سٲزی مَنٛز اَکھ اَہَم ناو اؠکسرے تہٕ اَلٹراسَوُنڈ بَدلہٕ تہِ اِستِمال گَژھان چھُ۔ 

سی ٹی سِکینُک اِستِمال چھُ پٔتمیَن 20 ؤریَن مَنٛز واریاہ زیٛادٕ گومُت۔ اَکہِ مُعٲیِنہٕ مُطٲبِق آے اَمریکا مَنٛز 72 مِلیَن ٹیسٹ 2007  تہٕ 80 مِلیَن ٹیسٹ 2015 مَنٛز کَرنہٕ۔

 کَلہٕ 
سی ٹی سِکین چھُ کَلس یِوان کَرنہٕ اِنفارکشَن، ٹیٖومَر، کیلسِفِکیشَن، ہیَموروج، أڈِج فُتُن تہٕ باقی حالَتھ وُچھنہٕ خٲطرٕ۔ یہِ چھُ باقی عَملہٕ دِنَس مَنٛز تہٕ اِستِمال گَژھان مِثال سی ٹی بَیاپسی یَتھ مَنٛز سی ٹی چھُ اِستِمال گَژھان بَیاپسی جاے وُچھنہٕ خٲطرٕ۔

 گَردَن 
کَنٹراسٹ کَمپیوٗٹِڑ ٹوموٗگرٛافی چھُ عام طور گَردَن مُتلِق مَسلَن خٲطرٕ اَکھ اَہَم ٹیسٹ۔ سی ٹی چھُ تھایرایِڑ کَنسر وُچھنہٕ خٲطرٕ اِستِمال گَژھان. یہِ چھُ تھایرایِڑ مُتلِق بؠمارؠ وُچھنہٕ خٲطرٕ اَکھ اَہَم طِبی تَصویٖر سٲزی۔

 اینجِیوگرٛافی 

کَمپیوٗٹِڑ ٹوموٗگرٛافی اینجِیوگرٛافی چھُ کَنٹراسٹ کَمپیوٗٹِڑ ٹوموٗگرٛافی ہُنٛد اَکھ قسٕم یَتھ مَنٛز تَمام جِسمٕچ آرٹری تہٕ ویٖنہٕ وُچھنہٕ چھِ یِوان.

 باقٕے اِستِمال 
 صَنتی اِستِمال 
صَنتی کَمپیوٗٹِڑ ٹوموٗگرٛافی (صَنتی سی ٹی) چھِ اَکھ عَمل یَتھ مَنٛز اؠکسرے چھِ چیٖزَن ہٕنٛز 3D تَصویٖر بَناونہٕ خٲطرٕ اِستِمال گَژھان۔ صَنتی کَمپیوٗٹِڑ ٹوموٗگرٛافی چھِ واریاہ صَنتَن مَنٛز چیٖزَن ہٕنٛز اندورنی جانچ کَرنہٕ خٲطرٕ اِستِمال کَرنہٕ یِوان.

 تَوٲریٖخ 
سی ٹی سِکینَرٕچ تَوٲریٖخ چھِ واریاہ پرٛانؠ، اَمہِ تَوٲریٖخ ہٕنٛز اِبتِدا گٕے 1917 مَنٛز میتامِٹِکل تھیوری ریڈان ٹرانٕسفارم سٟتؠ۔ اَکتوٗبر 1963 مَنٛز آولڈَن ڈارفَن کور ریڈیَنٹ اینَرجی ایپاریٹَس آف اِنویسٹِگیٹِنگ سِلیکٹِڑ ایرِیا آف اِنٹرنَل اۄبجَکٹٕس اَبَسکروڑ بیا ڑینس میٹیرل پَنہٕ ناو۔ گۄنِیُک تِجٲرتی سی ٹی بَنٲو گوڈفرے ہونَسفیلڈ 1971 مَنٛز۔

 لَفظٕ آگُر 
کَمپیوٗٹِڑ ٹوموٗگرٛافی  لَفظ چھُ اَکھ اَنگریزی لَفظٕ، ٹوموٗگرٛافی چھُ  پانہٕ یونٲنی لَفظٕ  tome معنی خاش تہٕ graphein معنی لؠکھُن پؠٹھ درامُت چھُ۔ کَمپیوٗٹِڑ ٹوموگرافی سِکینَس اوس گۄڈٕ ای ایم آے (EMI Scan) وَنان تِکیٛازٕ یمہِ کَمپنی یہِ بَنٲو تَتھ اوس ناو ای ایم آے (EMI)۔ اَمہِ پَتہٕ آو اَتھ کَمپیوٗٹِڑ ایکشَل ٹوموگرافی تہٕ کیٹ سِکین (CAT Scan) وَنہٕ۔

لَفظٕ کیٹ سِکین (CAT Scan) چھُنہٕ وَنہٕ اِستِمال گَژھان تِکیٛازٕ سی ٹی سِکین چھُ وَنہٕ تَصویٖر کُنہٕ تہٕ پٕلینَن مَنٛز ہیکان ہٲیِتھ، اَتھ اوس کیٹ سِکین اَمہِ موجوب یِوان وَنہٕ تِکیٛازٕ گۄڈٕ ٲسؠ صرِف ایکشَل پٕلیننَس مَنٛز تَصویٖر یِوان وُچھنہٕ۔

 بَناوَن وٲلؠ 
کیٚنٛہہ خاض کَمپَنی یِم سی ٹی سِکینَر بَناوَن چھِ:

 جی ای ہیلتھ کیر
 سِمَنٕز ہیلتھ نیٖر
 کینَن میڈِکَل سِسٹَم کارپوریشَن
 فیوٗجی فِلِم
 نیوروسافٹ میڈِکَل

حَوالہٕ

زٲژ:مِشیٖن
زٲژ:ساینَس
زٲژ:طِبیات
زٲژ:ریڈیالجی